APROBACIÓN DEFINITIVA DE MODIFICACIÓN PUNTUAL DA RELACIÓN DE POSTOS DE TRABALLO DO CONCELLO DE REDONDELA
ADMINISTRACIÓN LOCAL — Municipal — Redondela (Presupostos e cadros de persoal, 21/11/2018)

No Pleno do Concello, na sesión ordinaria núm.9 celebrada o 26/07/2018, acordouse o seguinte: “PRIMEIRO. Aprobar inicialmente a modificación da Relación de Postos de Traballo deste Concello (aprobada polo pleno do Concello o 31.03.2015) creando unha nova praza de auxiliar administrativo de natureza funcionarial a xornada parcial (20 horas en cómputo semanal), escala da Administración Xeral, subescala auxiliar, do grupo C, subgrupo C2 e nivel 16, adscrito ó departamento de benestar social e percibindo as retribucións proporcionais correspondentes ó posto de auxiliar administrativo a xornada completa adscrito a este departamento; o que supón que este novo posto teña un complemento específico anual de 4.569,16 euros (a 14 pagas e que contemplan a suba do 1,75% que permite establecer a Lei de Orzamentos do Estado para o ano 2018). Denominación do posto de traballo: auxiliar administrativo/a. Adscrición: Benestar Social. Relación Laboral: funcionario. Grupo: C2 Sistema de acceso: oposición. N.º de prazas: 2 a xornada completa e 1 a xornada parcial (20 horas). Nivel: 16 Categoría profesional: auxiliar. Titulación esixida: Graduado en E. S. O., Formación Profesional de 1º grao ou equivalente. Especialidade: Non requirida. Coñecementos específicos: coñecementos de informática e galego. Misión: Realizar tarefas auxiliares de apoio administrativo aos distintos departamentos municipais.1. Realizar o rexistro de entrada e saída.2. Xestionar o portelo único da Xunta de Galicia.3. Realizar a atención ao público presencial e telefonicamente e informar sobre os trámites relativos ós asuntos municipais.4. Realizar tarefas auxiliares de apoio administrativo aos distintos departamentos municipais.5. Realizar o apoio administrativo na xestión dos procesos de traballo de carácter administrativo baixo a dirección dos respectivos superiores ou en base ás directrices sinaladas con carácter xeral.6. Colaborar nos traballos administrativos de carácter administrativo da área, segundo a súa categoría e, en particular, nos traballos de trámite de expedientes e control dos mesmos.7. Búsqueda, rexistro, clasificación, copia e arquivo de documentos, libros, etc.8. Realizar calquera outra función, propia da súa categoría, que se considere necesaria para o correcto funcionamento do servizo adscrito. O traballo desenvólvese: interior. Os ruídos e vibracións son: normais. Perigosidade: baixa. Penosidade: baixa. Outras condicións do posto: desprazamentos ocasionais. SEGUNDO. Someter este acordo a información pública por prazo de vinte días hábiles (art.202 da Lei 2/2015, do Emprego Público de Galicia) mediante a inserción de anuncio no Boletín Oficial da Provincia, podendo os interesados examinar o expediente e formular alegacións ou reclamacións. Transcorrido devandito prazo, se non se presentaron alegacións, entenderase aprobada definitivamente a relación de postos de traballo. TERCEIRO. Una vez aprobada definitivamente a modificación, publicarase integramente no Boletín Oficial da Provincia e remitirase una copia da mesma á Administración do Estado e ao órgano competente da Comunidade Autónoma.” Á vista do informe emitido o 27.09.2018 pola administrativa responsable do rexistro xeral do Concello, no prazo de información pública non se presentou alegación algunha polo que se entende definitivamente aprobada a modificación da relación de postos de traballo. De acordo co establecido nos artigos 126 e 127 do Real decreto lexislativo 781/1986, do 18 de abril, polo que se aproba o Texto refundido das disposicións legais vixentes en materia de réxime local e o artigo 202.3 da Lei 2/2015, do 29 de abril, de emprego público de Galicia, faise pública a aprobación definitiva da presente modificación puntual da relación de postos de traballo (RPT) do Redondela. Contra a aprobación definitiva que pon fin á vía administrativa, poderase interpoñer alternativamente recurso de reposición potestativo ante o Pleno do Concello, no prazo dun mes a contar desde o día seguinte ao da publicación, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpoñer directamente recurso contencioso-administrativo, ante o Xulgado do Contencioso-Administrativo no prazo de dous meses, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. O alcalde Javier Bas Corugeira